Haier XShuai HXS C3 – a mosolygós kis béka - LOGOUT.hu Az élet teszt
Komoly népszerűségre tettek szert a robotporszívók, csodát azonban ne várjunk, a működtetésükhöz kell az ember. – írta: bloggiold, 2 éve
Első használatba vétel előtt, rakjuk fel tölteni a porszívót legalább öt óra hosszán keresztül. Az energiával feltankolt szerkezetet munkába küldeni négyféle módon lehetséges. A legegyszerűbben a robot digitális kijelzőjén lévő az Auto gomb megnyomásával lehet. A második mód, a távirányító használata, ahol kiválaszthatóak a takarítási üzemmódok és manuálisan irányítható a gépszörny útvonala.
A negyedik lehetőség, applikáción keresztül a telefonunkkal. Ehhez első lépésben le kell tölteni a Huiba nevű alkalmazást a Play Áruházból vagy az App Store-ból. A telefonszámunk megadásával regisztrálunk, majd beírjuk az SMS-ben visszaérkező kódot. A robotporszívó oldalán lévő QR-kóddal hozzáadjuk az eszközt, itt jegyezném meg, hogy érdemes menteni a kódot, mert ha a későbbiek során lekopik a matrica, egy másik telefon esetén nem fog összejönni a telefonos móka. Ezután a Wi-Fi felhasználónév és jelszó megadása következik. Majd a következő lépésben tartsuk lenyomva az Auto gombot a porszívón, persze előtte emeljük fel a kicsikét, mert rögtön harcba indul a robotunk. Pár másodperc múlva csippan, ekkor a telefonunk Wi-Fi beállításaiban megkeressük „HUIBA”nevű hálózatot és csatlakozunk hozzá. Et voilà, kész is vagyunk.
1. Bevezető, tartozékok 2. Tesztüzem 3. Karbantartás, összegzés